je potrebné stavebné povolenie?
podľa stavebného zákona č. 50/1976 zb, § 139b čl.6, drobné stavby do 25 m2 vyžadujú jednoduchú ohlasovaciu povinnosť na vašom stavebnom úrade.
nakoľko sú naše stavby montované, rozoberateľné a nie sú pevne spojené so zemou, na niektorých úradoch tento fakt zohľadňujú a vychádzajú našim klientom v ústrety aj pri ohlasovaní väčšej stavby. informujte sa o tejto možnosti aj na vašom stavebnom úrade!
citácia zákona:  
„drobné stavby sú stavby, ktoré majú doplnkovú funkciu pre hlavnú stavbu (napr. pre stavbu na bývanie, pre stavbu občianskeho vybavenia, pre stavbu na výrobu a skladovanie, pre stavbu na individuálnu rekreáciu) a ktoré nemôžu podstatne ovplyvniť životné prostredie, a to 
a) prízemné stavby, ak ich zastavaná plocha nepresahuje 25 m2 a výška 5 m, napríklad kôlne, práčovne, letné kuchyne, prístrešky, zariadenia na nádoby na odpadky, stavby na chov drobného zvieratstva, sauny, úschovne bicyklov a detských kočíkov, čakárne a stavby športových zariadení,  
b) podzemné stavby, ak ich zastavaná plocha nepresahuje 25 m2 a hĺbka 3 m, napríklad pivnice, žumpy.
medzi najčastejšie podklady pod garáž patria:
1. jednoduchá betónová platňa  
2. betónový veniec so zámkovou dlažbou  
3. veniec z betónových kociek  
4. montáž na zemné vruty
klienti si pred samotnou montážou musia zabezpečiť podklad pod garáž, na základe ich vkusu a finančných možností. výrobu podkladu pod garáž nezabezpečujeme!
viac informácií o podkladoch v sekcii technológia – podklad pod garáž.